section_heading: Privatni život
paragraph_text: Od prve supruge Ljubice Komadine razveo se nakon četiri godine braka, te se godine 1973. vjenčao sa Splićankom Anitom Baturinom, Miss Jugoslavije, s kojom je 1975. godine dobio sina Edija, a dvije godine poslije i kćer Ivanu. Oboje djece rođeno je u Zagrebu. Supruga i njihovo dvoje djece pojavljuju se zajedno s njim u spotovima za pjesme "Malo mi je jedan život s tobom" i "Ako me ostaviš".